Държавен вестник, бр. 74, 2024 г., стр. 33

БРОЙ  74	
Д Ъ Р Ж А В Е Н  В Е С Т Н И К 	
СТР.  33   
Специалистите в екипа получават обучение 
на работното място.
При създаването на нови програми или 
при значително увеличаване на броя на прог­
рамите, които се предоставят, може да се 
въведат подходящи форми за наставничество 
и подкрепа на новоназначени специалисти.
Екипът от специалисти получава най-малко 
16 часа профилирано обучение годишно по 
теми, свързани с неговата работа.
Екипът от специалисти има ясно дефини­
рани роли и отговорности.
Важно е да се обмисли каква роля играе 
полът на професионалистите, работещи с из­
вършителите, тъй като програмите трябва да 
насърчават равенството между половете и да 
се фокусират върху трансформацията на пат­
риархални структури. Програмите трябва да 
намерят начини да гарантират, че гласовете на 
жените се признават и чуват и че програмите 
не се превръщат в пространства само за мъже. 
Присъствието на жени специалисти може да 
помогне на извършителите да идентифици­
рат собствените си стереотипи и вярвания. 
По същия начин специалисти мъже могат да 
моделират равенството и уязвимостта, докато 
екипите със специалисти от двата пола могат 
да моделират уважителни отношения. Най-ус­
пешният подход да се постигне това е да има в 
екипа мъже и жени. Въпреки това програмите 
могат да прилагат различни подходи, за да 
работят към едни и същи принципи в зависи­
мост от техния контекст. Например, ако не е 
възможно да се сформират съвместни екипи 
поради липса на мъже, в Специализираната 
програма за извършители може да има две 
жени специалисти и мъж специалист, който 
да се присъединява към сесии по определени 
теми (като мъжественост или сексуалност). 
Важно е културният контекст да не се използва 
като оправдание за изключване на жените от 
роли на специалист (т.е. твърдение, че мъжете 
в определена общност няма да искат да се 
ангажират с жени специалисти).
Равенството между Специализираната про­
грама за извършители и услугата за постра­
дали лица се гарантира във всички аспекти 
като условия на труд и заплата. Равенството 
е ценност, която трябва да се проявява във 
всички аспекти на работата. Специализи­
раната програма за извършители трябва да 
отразява динамиката на властта между прог­
рамата и услугата за пострадалите лица и да 
насърчава равенството. В случаите, когато 
услугата за пострадали и Специализираната 
програма за извършители се предоставят от 
една и съща организация, това може да се 
постигне чрез осигуряване на равенство в 
условията на труд като например договорни 
споразумения и заплати. В случаите, когато 
услугата за пострадали лица се предоставя 
от външна организация, Специализираната 
програма за извършители може да инициира 
дискусии относно равенството между тези две 
организации, да се застъпват за равни условия, 
да подкрепят организациите за подкрепа на 
жените в усилията им за по-добри условия 
на труд и други подобни.
Ресурси
Специализираната програма за извършите­
ли и интервенцията за подкрепа на жертвите 
разполагат с подходящи ресурси за изпълнение 
на интервенциите.
Специализираната програма за извърши­
тели и помещенията за обслужване на пост­
радалите са достатъчни за изпълнение на 
дейности и дават възможност за поверителност 
на своите клиенти.
Специализираната програма за извършите­
ли и услугата за пострадалите имат сигурно 
място за съхранение на програмната доку­
ментация.
Екипът на Специализираната програма 
за извършители и услугата за пострадали 
разполагат с достатъчно време и ресурси за 
провеждане на интервенцията в съответствие 
с установения модел на работа.
Екипът включва минимум един социален 
работник, двама психолози с психотерапев­
тична насоченост (групов терапевт) и юрист. 
Препоръчителни длъжности са администра­
тор, сътрудник, медицинско лице.
Помещенията, в които се работи, осигу­
ряват достатъчна сигурност и безопасност на 
екипа от специалисти.
СУПЕРВИЗИЯ
Супервизия – индивидуална и групова, е 
задължително условие за качествена работа.
За спазване на висок професионален стан­
дарт за изпълнение на дейността на кон­
султативния център от ключово значение е 
осигуряването на професионална подкрепа и 
супервизия. Работата под супервизия е меж­
дународен професионален стандарт, който се 
спазва стриктно. Необходимо е специалистите 
да получават редовни индивидуални и групови 
супервизии веднъж месечно.
Супервизията и методическата подкрепа 
на екипа в консултативния център имат 
следните цели:
• разширяване и повишаване на профе­
сионалната им компетентност;
• обсъждане на трудни работни ситуации;
• осигуряване и подобряване на качест­
вото на работа;
• поощряване на комуникацията и на 
съвместната работа;
• ориентиране на професионалните 
действия към целите и към по-голяма 
степен на удовлетвореност.
Супервизията и методическата помощ 
предоставят възможност на специалистите 
да изразят тревогите и емоциите си за извър­
шителите на домашно насилие или работния